PATRICIA KING - IKUINEN RAKKAUS JUMALAN RAKKAUDEN TULI
Tervetuloa ohjelman pariin. Olen Patricia King.
Vieraanamme tänään on hyvä ystäväni Jerame Nelson.
On hienoa saada sinut vieraaksi. Pidän kovasti työstäsi, -
jolla tuot kunniaa Jumalalle ympäri maailmaa.
Olemme innoissamme siitä, mitä Jumala tekee.
Te olette nähneet monia ihmeitä ja merkkejä.
Jumalan rakkauden tuli koskettaa teidän kauttanne -
lukuisia ihmisiä ympäri maailmaa.
Me uskomme Jumalan rakkauden välittyvän ihmeiden kautta.
Jumala haluaa ilmestyä tulen kautta.
Jumala antoi sinulle enkeli-ilmestyksen, -
jossa sait Jumalan tulen.
Pari vuotta sitten olin suuressa telttakokouksessa.
Ylistimme ennen kokousta.
Kun olin siinä ylistyksessä, -
sain kokemuksen, jossa en tiennyt, olinko ruumiissani vai en.
Näin edessäni suuren enkelin.
Se seisoi edessäni ja piteli suurta tulisoihtua.
Se muistutti soihtua, jota kannetaan olympialaisissa.
Hän antoi sen minulle, ja silloin panin merkille kaksi asiaa.
Huomasin, että liekissä oli eri värejä.
Siinä oli värejä, joita en voi edes kuvailla.
Liekki ei kuitenkaan näyttänyt pelottavalta.
Itse asiassa olisin halunnut vetää liekin lähelle itseäni.
Soihtuun oli kirjoitettu jae Room. 8:11.
"Hän, joka herätti kuolleista Kristuksen Jeesuksen, on -
eläväksitekevä myös teidän kuolevaiset ruumiinne..."
Herra selitti minulle, -
että seurakunnan on aika ottaa vastaan herätyksen tuli.
Seurakunta voi hyödyntää samaa kuolleista herättävää voimaa, -
jonka voimassa Jeesus vaelsi.
Todella innostavaa.
Jumala tulee toimimaan ennennäkemättömällä voimalla.
Uskon, että tulemme näkemään suuren sadonkorjuun.
Smith Wigglesworth näki 40-luvulla näyn -
lopunaikojen sadonkorjuusta.
Lukemattomia sieluja pelastui ja kokonaisia sairaaloita tyhjeni.
Bob Jonesin näki näyn yli miljardista uskoon tulleesta.
Herra lupasi, että hän saa nähdä sen alun. Ja hän on nyt 80-vuotias.
Uskon, että tulikaste tulee olemaan lopunaikojen merkki.
Se tulee olemaan Jumalan voiman tsunamin merkkinä.
Sinä ja vaimosi olette nähneet lukuisia parantumisia.
Äskettäin kävitte Australiassa.
Vapautitte Jumalan rakkauden tulta.
Kertoisitko siitä luovasta ihmeestä, mikä siellä tapahtui?
Olimme Sydneyn lähellä rannikolla.
Pidimme herätyskokouksia.
Jumala kehotti minua saarnaamaan Jumalan rakkauden tulesta.
Selitin yleisölle, ettei Jumalan tuli tarkoita tuomiota.
Ihmiset pelkäävät sitä suotta. Tuli on rakkauden tulta.
Tuli merkitsee rakkautta hänen omilleen ja tuomiota vihollisille.
Opetuksen jälkeen Herra sanoi, että hän halusi parantaa ihmisiä.
Hän halusi vapauttaa tulikasteen kauttani.
Meidän tuli julistaa parantumista ja Jumalan tulen virtaamista.
Halusin olla kuuliainen.
Pyysin ihmisiä nostamaan kätensä, jos he tarvitsivat ihmettä.
Siellä oli eräs 16-vuotias tyttö.
Hän syntyi ilman rystysiä.
Hänellä oli kaksi sormea, jotka olivat liian lyhyitä.
Kun vapautimme Jumalan rakkauden tulen, hän kohotti kätensä, -
ja samalla hänen sormensa pitenivät -
ja rystysensä parantuivat.
Kuinka hän reagoi siihen? Oliko hän hiljaa vai alkoiko hän ylistää?
Hän näytti aika yllättyneeltä.
Kysyin, oliko kukaan parantunut ja halusiko kukaan antaa todistuksen.
Hän juoksi eteen ja tuijotti kättään.
Hänen todistuksensa oli ihmeellinen.
Hän oli ollut masentunut.
Hän oli kokoukseen tullessaan sanonut Jumalalle, -
että ellei Jumala osoittaisi rakkauttansa, -
hän tekisi itsemurhan.
Malakian kirja kertoo, että Jumalan tuli kuluttaa kaiken.
Se kuluttaa kaiken pahan, mukaan lukien masennuksen.
Tunnen, että Jumala haluaa vapauttaa jonkun masennuksesta.
Tunnet Jumalan tulen koskettavan sinua juuri nyt.
Tunnet masennuksen häipyvän.
Sinun ei tarvitse olla masentunut, koska Jumala rakastaa sinua -
ja koskettaa sinua tulellaan.
Me olemme nähneet monia tulen ilmenemismuotoja.
Pari päivää sitten pidimme kirkkauskoulun.
Viimeisenä iltana monet kokivat Jumalan tulen kosketuksen.
He tunsivat ruumiidensa olevan tulessa.
Se vapautti heidät monesta vaivasta.
Joitakin vuosia sitten kerroit tarinan noidasta ja porealtaasta.
En voi unohtaa sitä. Voisitko kertoa sen uudelleen?
Uskon sen rohkaisevan katsojiamme.
Olit porealtaassa, ja olit vain oma itsesi.
Pystymme jakamaan Jumalan rakkautta siellä, missä olemme.
Uskon, että Jumala haluaa meidän olevan yliluonnollisia.
Hän haluaa, että kannamme hänen rakkauttaan kaikkialle.
7 vuotta sitten olin ystävieni kanssa porealtaassa.
Sinne mahtui 20 ihmistä.
Pyhä Henki kehotti minua puhumaan naiselle, joka oli lähellämme.
Aloin jutella ja kysyin, -
mitä hänelle kuuluu.
Pyhä Henki pyysi kysymään häneltä, oliko hän hengellinen ihminen.
Hän innostui siitä todella ja alkoi kertoa, -
että hän uskoi noituuteen ja kaikkeen sellaiseen.
Lopulta hän kysyi, mihin minä uskoin.
Sanoin uskovani Jeesukseen.
Hän alkoi nauraa ja selittää, ettei Jeesuksella ole valtaa.
Loukkaannuin ensin, mutta sitten tajusin, ettei hän tunne Jumalaa.
Sanoin, että Jeesuksella on valtaa. Olin nähnyt parantumisihmeitä.
Olin nähnyt kuurojen kuulevan ja rampojen kävelevän.
Hän sanoi, että joogit pystyvät samaan. Kysyin, mitä ne olivat.
Hän sanoi, että en selvästikään tiennyt mitään.
Lopulta sanoin, että tiedän, ettei hän uskonut Jeesukseen.
Voisinko kuitenkin rukoilla hänen puolestaan?
Hän myöntyi siihen, joten otin kiinni hänen kädestään.
Silloin hän sanoi olevansa noita.
Sanoin, ettei sillä ole väliä.
Kun pidin häntä kädestä kiinni, näin kuvan ruususta.
Aloin profetoida Jumalan rakkautta hänelle.
Sanoin, että Jumala tuntee hänet ja on tehnyt hänestä kauniin.
Kun sanoin, että Jumala haluaa näyttää rakkautensa, -
Jumalan voima iski häneen ja hän huusi, että hän menetti voimansa.
Sanoin, että se oli Jeesuksen rakkautta.
Kysyin Herralta, saisinko heittää naisen päälle tulipallon.
Sain luvan, joten heitin uskossa hänen päälleen tulipallon.
Silloin Jumalan tuli iski häneen, ja hän alkoi pyytää lisää tulta.
Hän huusi, että tämä energia oli ihmeellistä.
Sitten hän häipyi. -Se kokemus varmasti jäi mieleen.
Jumala antoi hänelle sen kokemuksen, -
jotta hän uskoisi Jumalan rakkauteen.
Uskon, että hän pääsee taivaaseen. Eihän sellaista voi unohtaa.
Teillä voi olla ystäviä, jotka eivät tunne Jeesusta.
Ehkä he ovat noituudessa.
Jumalan rakkauden tuli voi vapauttaa pahimmankin syntisen.
Julistakaa hänen rakkauttaan juuri nyt.
Pyytäkää Herraa lähettämään rakkautensa rakkaittesi luo.
Sillä ei ole väliä, kuinka kaukana he ovat.
Käy rukoilemassa rakkaittesi puolesta tämän tauon aikana.
Koe Jumalan rakkaus ja läsnäolo uudella tavalla.
Tilaa kolmen CD:n opetuspakkaus "Jumalan rakkauden tuli", -
joka auttaa sinua vaeltamaan Jumalan rakkaudessa joka päivä.
Tilaa CD:t nettisivuiltamme www.xpministries.com -
tai soita ruudussa näkyvään numeroon.
JUMALA PUHUI MOOSEKSEN KANSSA -
KASVOISTA KASVOIHIN - TELTASSA
Kristus kuoli ristillä ja sanoi, että se on täytetty.
Ihmisiä tuli uskoon ja sairaat paranivat.
JUMALA ON KAUTTA HISTORIAN -
ANTANUT IHMISTEN KOKEA LÄSNÄOLONSA
Kirkkaus on tämän miehen yllä. Se on Pyhän Hengen voima.
NÄMÄ HERÄTYKSET MUUTTIVAT AIKALAISTENSA YHTEISKUNNAN
Kuka avaa sokeain silmät?
Ihmisiä tulee joka maasta. Jotain on meneillään.
ENSI LOKAKUUSSA
Meillä on ainutlaatuinen tilaisuus päästä todistamaan tätä.
Kristuksen mysteeri on niin suuri, -
ettemme voi sitä täysin käsittää, ennen kuin hän näyttäytyy meille.
XP MINISTRIES JA EXPECTED END MINISTRIES JÄRJESTÄVÄT -
SUUREN TELTTAKOKOUKSEN
KAKSITOISTA PUHUJAA, KYMMENEN PÄIVÄÄ, YKSI TELTTA
Jeesus tulee voittamaan pimeyden seurakuntansa kautta.
SUURI TELTTAKOKOUS
Mitkään helvetin voimat eivät voi pysäyttää -
tätä Pyhän Hengen vuodatusta.
24.10.-2.11.2013
Kerro siitä, kuinka sait tulikasteen ensimmäisen kerran.
Tulin uskoon vuonna 2003.
Se oli ihmeellistä aikaa, mutta en tuntenut vielä Pyhää Henkeä.
Eräs pastori pyysi minua lähtemään The Call -tapahtumaan, -
jossa oli paljon karismaattisia puhujia.
Paikalla oli 12 tuhatta nuorta, jotka olivat paastonneet -
ja pyytäneet herätystä Amerikkaan.
Se oli vierasta minulle.
Kun minua pyydettiin paastoamaan, ihmettelin, miksen saanut syödä.
Et nähnyt mitään syytä siihen.
Lopulta ihmiset alkoivat katua syntejään.
Muistan, kuinka Pyhä Henki sai minut katumaan ja itkemään.
Se oli niin ihmeellistä, että häkellyin.
Silloin Heidi Baker otti mikrofonin ja sanoi saaneensa sanan taivaasta.
Hän alkoi rukoilla ja profetoida.
Hän sanoi, että Jumala haluaa antaa meille tulikasteen.
Minä en ymmärtänyt sellaisista puheista mitään.
Olisin halunnut nähdä ne 12 tuhatta nuorta, -
joille julistettiin tulta.
Rukoilin, että vaikken tiennyt, mistä oli kyse, -
halusin sitä.
Heidi pyysi meitä laskeutumaan polvillemme, -
ja kaikki 12 tuhatta tekivät niin.
Hän alkoi rukoilla, että Pyhä Henki tulisi yllemme.
Hän toisteli sitä ainakin sata kertaa.
40. kerran jälkeen nousi kova tuuli.
Se oli yliluonnollista.
Siellä tuuli niin kovaa, että ihmiset alkoivat ihmetellä.
Yhtäkkiä tunsin, kuinka tuli levisi ruumiiseeni.
Aloin hikoilla tulen takia, mutta tunsin myös rakkautta.
Sitä tunnetta kesti kolme päivää.
Paloitko kolmen päivän ajan? -Kyllä, paloin ja tärisin.
Heidi sanoi, että tulikasteen tarkoitus oli tehdä rohkeaksi.
Hän oli oikeassa.
Muistan tärisseeni peiton alla ja tuntevani suurta halua -
kertoa löydöstäni muille.
Aloin kiertää talosta taloon kertomassa ilosanomaa.
Kello oli neljä aamulla, mutta en välittänyt siitä.
Aloin saarnata rohkeasti.
Sitä ennen olin pelännyt todistamista.
Miltä se tulee näyttämään, -
kun Jumalan rakkauden tulikaste tulee koko seurakuntaan -
ja kaikki saavat saman rohkeuden?
Voitko kuvitella, miten mahtavaa siitä tulee?
Sinä et ole kadottanut tulta, vaan olet edelleen yhtä palava.
Sieluja pelastuu kauttasi.
Jotain samantapaista tapahtui Uudessa-Seelannissa.
Olimme palvelemassa eräässä seurakunnassa.
Jumala sanoi lähettävänsä tulensa sinä iltana.
Hän sanoi, että se vapauttaa ihmiset taudeista ja demoneista.
Hän sanoi, että Jumalan tuli tulee tuomitsemaan vihollisen.
Jumalan tuli ei tuomitse ihmisiä, vaan saatanan ja demonit.
Jumalan tuli tuo hänen rakkautensa ihmisten luo.
Sanoin ihmisille, että Jumala lähettää rakkauden tulensa.
Sitten tuli lankesi yllemme, ja ihmiset alkoivat huutaa ja itkeä.
Jotkut ihmiset alkoivat kieriä lattialla.
En ollut nähnyt sellaista aikaisemmin.
Tilanne näytti niin hullulta, etten voinut enää saarnata.
Jumala käski lopettaa saarnaamisen ja antaa tiedon sanat kuurolle.
Kysyin, oliko paikalla kuuroa. Silloin eräs mies nousi seisomaan -
ja sanoi, että hänen kuuro vaimonsa kierii tuolla lattialla.
Menin vaimon luo ja kysyin, mitä hänelle oli tapahtunut.
Hän sanoi korvansa parantuneen. Hän oli syntynyt ilman tärykalvoa.
Hän kieri maassa, koska hän oli niin täynnä Jumalan rakkautta.
Kun hän nousi ylös, hänen korvansa alkoi toimia.
Jeesus tuomitsi kuurouden hengen tulensa kautta.
Heidi kutsui tulta teidän päällenne, ja te saitte sen.
Voisitko tehdä saman katsojillemme? He innostuisivat varmasti.
Isä, kiitämme sinua hyvyydestäsi ja rakkaudestasi.
Julistamme Jumalan rakkauden tulta katsojien ylle.
Julistamme, että se tulee lähetyksen kautta katsojien ylle.
Julistamme Jeesuksen ihmeellistä voimaa.
Laita kätesi kipeän ruumiinosan päälle, niin voimme rukoilla.
Vapautamme Jeesuksen nimessä tulen ja tulikasteen.
Julistamme, että ruumiit paranevat ja kiusatut vapautuvat.
Julistamme luovia ihmeitä.
Näen ihmisen, jolla on metalliosa selässään.
Julistamme, että metalliosa häviää Jumalan tulen kosketuksessa.
Julistamme sinulle täysin uutta selkää, -
Jeesuksen nimessä.
Aamen. Tuo tuntui selvästi.
Jos tunnet tulta sisälläsi tai jos olet kokenut parantumisihmeen, -
kirjoita siitä meille sähköpostissa.
Haluamme kuulla todistuksia Herran hyvyydestä.
Ne tuovat kunniaa Jumalalle.
Arvostamme niitä todella.
Danielin kirjan luku 7 puhuu tulesta.
Siellä sanotaan, että Vanhaikäisen valtaistuin on tulinen.
Sillä on myös tuliset pyörät.
Minusta se tarkoittaa liikkuvaa auktoriteettia.
Jumala aikoo lähettää tulisen liikkeen.
Jeesuksesta lähtee myös tulinen joki.
Kuvittele mielessäsi auktoriteettia kuvaavat tuliset pyörät -
ja Jeesuksesta lähtevä tulinen joki.
Meidän sisimmästämme virtaa elävää vettä, -
mutta jos Jeesuksesta tulee tulta, niin meistäkin tulee tulta.
Uskon sen tarkoittavan herätyksen tulta.
Katsojillemme haluan sanoa, että he tulevat saamaan voiman -
ja herätyksen voitelun.
He tulevat tuntemaan tulisen Jeesuksen.
Hesekiel näki Jeesuksen, joka oli täynnä tulta.
Myös Johannes sai ilmestyksen Jeesuksesta, -
jolla oli tuliset silmät ja jonka kasvot loistivat kuin aurinko.
Oletko sinä saanut koskaan ilmestystä tulisesta Jeesuksesta?
Jeesushan on Jumalan rakkauden ilmentymä.
Oletko saanut siitä ilmestyksiä?
Kerran näin Jeesuksen tuliset silmät.
Ilmestyksessä kaikki muu oli pimeää, -
paitsi Jeesuksen palavat silmät.
Mitä pitempään katselin niitä, sitä rakastetummaksi tunsin itseni.
Ne vangitsivat sydämeni.
Kun katselin niitä, oma sydämeni alkoi palaa.
Aloin tuntea, kuinka mieleni alkoi muuttua.
Aloin haluta yhä enemmän Jumalan rakkautta.
Tulinen Jeesus on tulossa, ja hän tulee antamaan ilmestyksen -
ja vapauttamaan Jumalan rakkauden tulen.
Ihmiset tulevat tuntemaan kaikkein puhtaimman rakkauden.
He alkavat ymmärtää itseään ja myös tuntea Jeesuksen.
Äskettäin olimme eräässä kokouksessa.
Mukana oli yksi vapaaehtoisistamme. Meillä on maailman paras tiimi.
Kaikki ovat mahtavia.
Tämä tyttö sai sanan, että voimme saada tulen, jos etsimme sitä.
Raamattu opettaa, että etsivä löytää.
Meidän on jatkettava etsimistä. Meidän on etsittävä ja puhuttava.
Tunnen vahvasti, -
että te haluatte saada ilmestyksen tulisesta Jeesuksesta.
Jeesus on täynnä palavaa rakkautta teitä kohtaan.
Saan tiedon sanan ihmisestä, jota on käytetty paljon hyväksi.
Sinua on hyväksikäytetty henkisesti ja fyysisesti.
Olet nyt kristitty, mutta et ole päässyt siitä yli.
Olet käynyt sielunhoidossa ja keskittynyt parantumiseesi.
Et ole kuitenkaan vapautunut.
Tulet tapaamaan tulisen Jeesuksen, ja hän sulattaa kaiken pois.
Voit keskittyä hänen rakkauteensa, koska tulet vapautumaan.
Hänen rakkautensa tulee koskettamaan teitä kaikkia.
Tuli, jota vieraani kantaa, kuuluu teille kaikille.
Jumala rakastaa teitä ikuisella rakkaudella. Nauttikaa siitä.
Koe Jumalan rakkaus ja läsnäolo uudella tavalla.
Tilaa kolmen CD:n opetuspakkaus "Jumalan rakkauden tuli", -
joka auttaa sinua vaeltamaan Jumalan rakkaudessa joka päivä.
Tilaa CD:t nettisivuiltamme www.xpministries.com -
tai soita ruudussa näkyvään numeroon.
Suomennos: Hanna Tischer